stanford-oval/wikipedia huggingface dataset:
גלגול נשמות
גלגול נשמות בתרבות היוונית

מבין הפילוסופים היוונים, פיתגורס, סוקרטס ואפלטון האמינו ברעיון של גלגול נשמות. כמה מקורות עתיקים מאשרים כי פיתגורס טען כי הוא יכול לזכור את חייו הקודמים. שילוב בין הפילוסופיה הפיתגורית וגלגול נשמות היה מקובל בכל רחבי העולם העתיק.
לפי המתואר בדיאלוג פיידון, בסוף חייו אומר סוקרטס "אני בטוח שאשוב לחיות, ושהחיים יפרחו מתוך המוות". לעומת זאת, קסנופון אינו מזכיר את האמרה כמעידה על אמונה בגלגול נשמות.
אפלטון מציג תיאור מפורט של גלגול נשמות, למשל האגדה על אר, המופיעה בסוף חיבורו "המדינה". קיים ויכוח אם תיאורים אלה צריכים לקבל פרשנות מילולית. מארסילו פיצינו (התאולוגיה של אפלטון 18, 3-4) טוען כי אפלטון מתייחס לגלגול נשמות כאמצעי אלגורי.
בהרמטיקה, סדרה מצרית-יוונית של כתבים אודות קוסמולוגיה ורוחניות, המיוחסת להרמס טריסמגיסטוס, הדוקטרינה של גלגול נשמות מהווה מוטיב מרכזי.
גלגול נשמות בדת הדרוזית

הדרוזים מאמינים בגלגול נשמות, לצד האמונה בגורל קבוע מראש. האמונה בגלגול נשמות היא אחד העקרונות הבסיסיים בדת הדרוזית, והיא משפיעה בצורה ניכרת על אורח חייהם והשקפת עולמם של הדרוזים. לדידם אדם דרוזי מתגלגל מיד לאחר מותו בנשמת תינוק דרוזי הנמצא בגוף אישה הרה, ועם לידתו זוכר לעיתים חלק מחייו הקודמים. אמונתם העזה בגלגול מהווה, בין היתר, נחמה לצער על אובדן החיים. הדרוזים גם מאמינים כי ביום הדין האדם ייתן דין וחשבון בפני בורא עולם על אודות כל גלגוליו.
על פי השקפה זו, הגוף בשביל הנשמה הוא כמו בגד שהיא מחליפה במוות. מתוך אמונה שהגוף הוא ריק ללא הנשמה והוא אינו מתקיים ללא הנשמה, הדרוזים אינם רואים כל ערך בגוף אלא רק בנפש, ברוח ובנשמה. מכאן נובע שהצד הרוחני באדם הוא העיקר ולא הצד הגשמי-מוחשי. לפיכך אדם נדרש לכבוש את יצר הרכושנות והחומריות. מכאן צומחת גם סובלנות למעשי האחר, אשר היה יכול להיוולד בגלגול אחר ואפילו למשפחת השכנים מהגלגול הקודם. חוסר חשיבותו של הגוף הגשמי בא לידי ביטוי גם בהיעדר הצורך בטקסי קבורה מסובכים, במצבה או בעלייה לקבר המת במועדים קבועים או אף בהבאת הגופה למקום מגורי משפחת המת. אף על פי שקיימים בתי קברות, לרוב אין מצבות, פרט לבית הקברות הצבאי לחיילי צה"ל בעספיא. אמונת גלגול הנשמות גם מלמדת שאין לבכות את המת, מאחר שנשמתו התגלגלה לתינוק חדש בלידה חדשה המביאה שמחה למשפחתו.
קיימים סיפורי גלגולים רבים מאוד בכפרים הדרוזים בישראל. בעיקר סיפורים שבהם אנשים חזרו לכפר שבו חיו בגלגול קודם, וכן סיפורים על ילדים דרוזים שמזהים את בני משפחתם מהגלגול הקודם, כולל שמותיהם, עיסוקיהם ואף מיקום שבו הנשמה בגלגול הקודם הסתירה אוצרות, מסמכים וחפצים אחרים בבית שבו גרה בגלגול קודם.
במחקר המודרני

מחקרים שונים נערכו על ידי פסיכולוגים ופסיכיאטרים מרחבי העולם בנושא גלגולי נשמות. הן ספרים רבים נכתבו ובהם תיעודים של המטופלים מתארים את מה שהם מבינים כקורות חייהם בגלגולים קודמים, ולעיתים תיעודיהם מושווים עם פרטים על המציאות המתוארת.
מייקל ניוטון (ד"ר בפסיכולוגיה וחבר באגודה האמריקנית לפסיכולוגיה) מתאר את מחקריו בספריו 'מסע הנשמות' ו'גורלן של נשמות'; פרופ' בריאן וייס (פרופסור לפסיכיאטריה באוניברסיטת פיטסבורג, וראש המחלקה הפסיכיאטרית בביה"ח הר סיני במיאמי) שתיאר את מחקריו השונים בספריו 'הרבה שלטונות, הרבה חיים', 'ריפוי בנבכי הזמן' ו'רק האהבה היא ממשית'; ד"ר זאב קולמן (מומחה לביו-אנרגיה, והיפנוזה רפואית) בספרו 'נולדנו כדי להיות ביחד שוב'; ההיסטוריון והסופר הבריטי פיטר מוס כתב בספרו 'מפגשים עם העבר' תיעודים של מקרים משמעותיים המציגים זיכרונות מחיים קודמים שמתאמתים; ד"ר ג'ים ב. טוקר (פסיכיאטר ילדים) בספרו 'חיים לפני החיים: חקירה מדעית של זיכרונותיהם של ילדים מחיים קודמים' ועוד.
תיאורים המובנים כזיכרונות מחיים קודמים מועלים לעיתים היפנוזה. הטיפול נפוץ מסוג זה מכונה "רגרסיה היפנוטית". בדיקה מדעית של מקרים מסוג זה תלתה את תיאורי הנבדקים בזיכרונות נשכחים מהחיים הנוכחיים או בהנחיות שנתן המטפל בעת ההיפנוזה. טענה ביקורתית נוספת כנגד רגרסיה היפנוטית דומה לטענות שמועלות בעד אי קבילות הוכחות משפטיות ביחס לאירועים שהעד אינו זוכר בהכרה מלאה.
את הטענות הביקורתיות כלפי עדויות אלה ניתן לחלק לשלושה סוגים:
"עצה היפנוטית" שנותן המטפל למטופל, בעודו מדריך את רצפי האסוציאציות של דמיונו לכיוון ידוע מראש.
"השתלת זיכרונות" - בדומה להדגרת חלומות, מחשבה בלתי פוסקת על הטיפול, תוצאותיו והשלכותיו על חיי המטופל מדגירה מסרים תת-הכרתיים שבאים לידי ביטוי בעת התממשקות של המטפל עם חלקים בתת-ההכרה (אוטוסוגסטיה).
מחשבות האדם מיוצגות על ידי שינוי פיזיקלי (בעיקר חשמלי) במוח, ואין שום מנגנון שיכול לאפשר להם לחיות כאשר הגוף עצמו מת. טיעון זה הוא טיעון אד איגנורנטיאם.
טיעון ספקולטיבי נגד גלגול הנשמות מתמודד עם התיאור הנפוץ בקרב נבדקים של מוות אלים בחיים קודמים, כגון בתאונת דרכים או ברצח. טיעון זה מצביע על העובדה שמרבית בני האדם אינם מתים מוות אלים, ולכן סיפורים אלה היו צריכים להיות מיעוט בין הסיפורים שמתארים המטופלים. טיעון זה מניח כי גלגול הנשמות הוא תופעה אוניברסלית המתרחשת אצל כלל בני האדם.
במחקר המודרני > אנקדוטות בפסיכיאטריה

נושא גלגול הנשמות נחקר על ידי מספר פסיכולוגים ופסיכיאטרים, שטענו שקיים מתאם אמפירי בין הדיווחים לבין התרחשויות. מחקרים אלו העניקו לגלגול הנשמות לגיטימציה הסברית, תוך התעלמות מאי הכרת המנגנון של התופעה.
אוסף הדיווחים המפורט ביותר בנוגע לגלגול נשמות פורסם על ידי ד"ר איאן סטיבנסון. סטיבנסון, שהקדיש 40 שנה לחקר ילדים שטענו שחיו בעבר כאדם אחר ודיברו על נושאים ומושגים שלא אמור היה להיות להם ידע לגביהם. סטיבנסון נקט שיטות מדעיות של ריאיון ותצפית ותיעד את דבריהם. לאחר מכן ניסה לזהות מי המנוח אשר הילד התייחס אליו בדבריו וניסה לאמת את טענות הנחקר באמצעות עובדות מחייו של המנוח, תוך בחינת האפשרות שלילד היה מפגש מוקדם עם העובדות על חיי המנוח.
מקרי המבחן החשובים ביותר מבחינת מחקר זה, הם דיווחים על ילדים שמספרים באופן ספונטני על מה שנראה כזיכרונות מחיים קודמים, ובפרט ילדים שגדלו בסביבה תרבותית שבה לא קיימת אמונה בגלגול הנשמות. כאשר חקרו סטיבנסון ועמיתיו דיווחים אלה הם זיהו מקרים שבהם הדיווחים תאמו מאורעות מחייהם של אנשים שנפטרו מספר שנים לפני הולדתו של הילד המדווח. אחד ממאמריו, שפורסם בשנת 2000 בכתב העת Medical Hypotheses, כלל 856 מקרים של ילדים שטענו לזיכרונות מחיים קודמים. מתוך כלל המקרים, 67 אחוז הוגדרו כ"מקרים פתורים".
כחלק ממחקרו נחשף סטיבנסון לדיווחים על התאמה בין כתמי לידה ומומים מולדים אצל הנחקרים, ובין פציעות וצלקות אצל הנפטרים. בדיקת התאמה זו בתיעוד הרפואי של הנפטרים, כאשר היה זה בנמצא, גילתה לעיתים כי למנוח הייתה פציעה כלשהי, לא אחת כזו הקשורה בנסיבות מותו, באזור שבו הופיע בגופו של הנחקר כתם לידה או מום מולד כלשהו. לדוגמה, סימן על החזה והגב של ילד תאם באופן מדויק לפצעי כניסה ויציאה של כדור אקדח בנפטר.
סטיבנסון סבור כי שיטות הבדיקה המחמירות שלו מאפשרות, למרות אפשרויות ההסבר האחרות, לראות בגלגול נשמות הסבר רציונלי לזיכרונות המדווחים על ידי הילדים.
במחקר המודרני > כשיטה טיפולית

חוקר נוסף, ד"ר בריאן וייס, ראש המחלקה הפסיכיאטרית בביה"ח הר סיני במיאמי שבפלורידה, אשר קודם לכן שימש כפרופסור לפסיכיאטריה באוניברסיטת פיטסבורג, אף הוא מומחה להיפנוזה, פרסם ב-1988 את ספרו "Many Masters, Many Lives", (בעברית "שורשים ושיעורים בזמן"). הספר נכתב מנקודת ראותו של וייס כפסיכיאטר בכיר, שנחשף לגלגול נשמות תוך טיפול בחרדותיה ובפחדיה של נערה צעירה, שאותה הוא מכנה קתרין, אשר תיארה במהלך הטיפול ההיפנוטי את מה שנראה כגלגול קודם. לדבריו, מבחינה טיפולית שחזור חייה הקודמים הניב תוצאות משמעותיות ומידיות. תוך כדי התהליך שעברה קתרין עבר גם וייס מהפך תפיסתי, זאת בעיקר משום שבמהלך הטיפול סיפרה קתרין לווייס, באמצעות מה שכינתה "מדריך רוחני", פרטים על ילדו שנפטר ועל הגורמים לפטירתו - פרטים שלא היו ידועים בבית החולים שבו עבד. כמו כן, היא סיפקה לו פרטים על אביו המנוח, כולל שמו היהודי, שאף הוא היה מידע עלום.
ניתוח הנושא הורחב בספריו המאוחרים יותר: "ריפוי בנבכי הזמן", "רק האהבה היא ממשית" ועוד.
החוקר ד"ר מייקל ניוטון, בעל דוקטורט בפסיכולוגיה, חבר באגודה האמריקנית לפסיכולוגיה ומהפנט מוסמך, הקים את מכון ניוטון בארצות הברית, ופיתח טכניקת רגרסיה משלו וטכניקת ריפוי. ניוטון גילה שהוא יכול להעלות במטופליו את מה שנראה כמצב הנשמה בין הגלגולים. בספריו מסע הנשמות, ו"גורלן של נשמות" מובאים מקרים של מטופלים רבים שהיו שקועים בהיפנוזה עמוקה, ותיארו באופן מפורט חוויות שנתפסו על ידם כחוויות בין גלגוליהם. ואילו בספרו "זיכרונות מהעולם הבא", מובאים דיווחים מפורטים ומרתקים מטיפולי היפנותרפיה, שנעשו ברחבי העולם על ידי מטפלים שהוכשרו במכון ניוטון, שהחזירו אנשים לחיים שבין הגלגולים.
עדויות בעידן החדש

רודולף שטיינר כתב בתורתו על גלגול נשמות ותיאר בספריו הרבים פרטים שלא היו ידועים לפניו.
כך גם בספרי האחווה הלבנה האוניברסלית מאת פטר דנוב, ותלמידו אומרם מיכאל איבנהוב, וכמו כן בכתבי התאוסופיה.
בועז שבו, שאשתו ושלושה מילדיו נרצחו בפיגוע באיתמר בשנת 2002 ולאחר מכן נישא שנית והוליד שלושה ילדים, סיפר באפריל 2021 שילדיו החדשים הם גלגול נשמות של ילדיו שנרצחו, זאת על פי עדויות של הילדים שנולדו בהיותם קטנים על זיכרונות שיש להם מהגלגול הקודם.
ליטל תרצה שעברה מוות קליני בצעירותה העידה כי נחשפה לגלגול הקודם שלה.
במאי 2021 פורסם סיפורו של אדיב אבו עאסי, שבהיותו בן 3 חשף פרטים שאיש לא ידע על חייל מג"ב שנהרג בסמוך לזמן שבו נולד, והעיד שהוא גלגול של חייל שנהרג במהלך שירותו וסיפר פרטים אישיים שאף אדם לא ידע מלבד החייל ואשתו.
ד"ר ירון זפרן מורה רוחני וסופר, מציג עדויות לגלגול נשמות באמצעות טכניקה הרטרו הילינג שפיתח שבאמצעותה ניתן לשחזר גלגולים קודמים.
שאנטי דווי, ילדה הודית טענה שאיננה שאנטי אלא אישה בשם לוגדי באי. שאנטי סיפרה לבני משפחתה על בעלה מחייה הקודמים, על מגוריה בכפר 'מאטהורה', ופרטים שונים מחייה הקודמים. בן דודה של שאנטי, פרופסור קישן צ'אנד, חקר את הפרטים שסיפרה וגילה כי אכן קיים אדם העונה לשם של בעלה באותה כתובת אותה מסרה לו שאנטי. וכן גילה כי לקידרנאת הייתה אישה בשם לוגדי שנפטרה בעת לידת בנם שנה קודם ללידתה של שאנטי. כשהסיפור של שאנטי התפרסם בהודו, מהטמה גנדי מינה 15 חוקרים לחקור את הסיפור, ולפרסם אותו בצורה נרחבת יותר בתקשורת. בסיור מסוקר לכפר שאנטי זיהתה מיד את אמו ואחיה של בעלה כביכול. יתר על כן, היא דיברה איתם בניב המקומי ולא בהינדית שדיברה בדלהי. שאנטי הראתה את הדרך אל ביתה למרות שמעולם לא הייתה בכפר המדובר. פרופסור אינדרה סן מבית הספר שהקים סרי אורובינדו אוגר את כל המסמכים והמחקרים על שאנטי דווי. מדענים שהשתתפו במחקר והיו עדים למה שראו הסכימו כי שאנטי איכשהו זוכרת את חייה במאטהורה, ולא הצליחו למצוא הסבר מדעי לתופעה. בשנת 1958 פרסמו הוושינגטון פוסט ועיתונים ממדינות אחרות ראיונות עם שאנטי דווי, ובשלב מאוחר יותר היא אף העניקה ראיון נוסף לד"ר איאן סטיבנסון, יו"ר המחלקה לפסיכיאטריה באוניברסיטת וירג'יניה, ולד"ר רואט.
במשפט בישראל

בקשה לקבל עדותו של מנוח, באמצעות נשמתו שהתגלגלה, על פי הנטען בבקשה, לילד בן 7 שאת תצהירו ביקשו יורשי המנוח להגיש, נדחתה ביולי 2011 על ידי שופטת בית המשפט המחוזי בחיפה, יעל וילנר. נימוקה: "דיני הראיות במדינת ישראל מצויים בסְפֵירָה המשפטית שאינה זהה ואינה חופפת לסְפֵירָה האמונית/דתית. משכך, אין באפשרותי להיעתר לבקשה, שכן התצהיר שהגשתו מבוקשת, אינו עונה על הדרישות על פי פקודת הראיות והדין הנוהג."
ראו גם

העולם הבא
שאנטי דווי
אינוואה
לקריאה נוספת

ד"ר רג'א סעיד פרג', "גלגול נשמות: ניתוח מעמיק של נושא גלגול הנשמות בתרבויות ובדתות השונות, תוך מתן דגש על מקרי מבחן בקהילה הדרוזית", הוצאה עצמית, 2006
"שער הגלגולים", כתבי האר"י
ד"ר מייקל ניוטון, "מסע הנשמות"
ד"ר מייקל ניוטון, "גורלן של נשמות"
ד"ר בריאן וייס, "שורשים ושיעורים בזמן"
ד"ר דורון דנינו, "מהותו ומשמעויותיו של הוויכוח סביב האמונה בגלגול נשמות, בקהילות ישראל שבוונציה, אמסטרדם והמבורג, במהלך המאה ה-17", אוניברסיטת בר-אילן, רמת גן, 2010.
רוברט פאריש (עורך), "גלגול נשמות", 'אסטרולוג' הוצאה לאור, 1999.
רוי סטימן, "גלגול נשמות - סיפורים אמיתיים על גלגולי חיים קודמים", הוצאת 'עופרים', 1997.
קרול באומן, Children's Past Lives: How Past Life Memories Affect Your Child, ISBN 978-0-553-10184-3
יש דבר כזה גלגול נשמות? פרק בסדרה לא מאמינים
סדרת הרצאות של הרב מאיר אליהו בעניין גלגול נשמות- על פי מקורות היהדות וספרי הקבלה
הערות שוליים

↑  האם באמת יש גלגולי נשמות?, באתר 70 השאלות הקשות ביהדות
↑  גלגול נשמות: איך זה עובד?, באתר www.hidabroot.org, ‏2013-10-16
1 2  מצמרר: הילדים שנרצחו בפיגוע חזרו בגלגול: "אבא, ירו בי פה ופה בדיוק", באתר www.tv2000.co.il, ‏2021-04-14
↑  התינוק הנדיר שהדהים את אמנון לוי: האם אכן מדובר בגלגולי נשמות?, באתר www.hidabroot.org, ‏2018-06-19
↑  "אמונות ודעות", מאמר ו', אות ח'.
↑  "האמונה הרמה", מאמר א' פרק ו'
↑  "מגילת המגלה", השער השלישי
↑  "המספיק לעובדי השם"
↑  מסעות בנימין מטודלה, לבנון : "ואומרים שהנפש בעת יציאתה מגוף אדם טוב תכנס בגוף ילד קטן הנולד באותה שעה, ואם אדם רע הוא תכנס נשמתו בגוף הכלב או בגוף הבהמה, וזה דרכם כסל למו".
↑  פירוש רד"ק השלם על תהלים - קמחי, דוד בן יוסף, 1160-1235 (page 226 of 314), באתר beta.hebrewbooks.org
↑  בפירושו למשלי, פרק י"ד, פסוק ט"ו: "...ובחכמות – במה שאין צד אמונה תלוי בו להתחייב האמנתו מצד העיון, כמציאות השד והעברתו וכביטול החלק והימצאותו, ובביטול מציאות הריקות וקיומו, ואמונת ההעתק וקיומה, וייחס החיות בצמח וכיוצא בהם כעניין חלקי הנפש ובכלל מציאותה, ושאר דברים נסכלים חשבום קצת הקדומים דברים אמיתיים. ומי יתן החרש יחרישון ותהי להם לחכמה"
↑  רב פעלים - אבן לטיף, יצחק בן אברהם (page 43 of 154), באתר hebrewbooks.org
↑  "אור ה'", מאמר ד' דרוש ז'
↑  מקור חיים - צרצה, שמואל (page 249 of 263), באתר hebrewbooks.org
↑  "ספר העיקרים", מאמר ד' פרק כ"ט
↑  דעתו מובאת בתשובות הרשב"א א, תיח.
↑  שו"ת רא"ש החדשות סי' ע'; שו"ת זכרון יהודה, סימן ק"ב
↑  "ספר האמונות", שער ז' פרק ח'
↑  מערכת האלהות - גרונדי, פרץ בן יצחק (מיוחס לו) (page 307 of 422), באתר hebrewbooks.org
↑  לבושי אור יקרות - פירוש על התורה לר’ מנחם מרקנאטי (ב"ח) - רקנטי, מנחם בן בנימין - יפה, מרדכי בן אברהם, 1530-1612 (page 43 of 203), באתר www.hebrewbooks.org
↑  בפירושו לתורה על בראשית פרק נ' פסוק ב'
↑  בן דוד נגד האמונה בגלגול נשמות, בתוך: אליעזר אשכנזי מתונס (מאסף), טעם זקנים, ‏פ״פ דמיין תרטו, באתר היברובוקס
↑  בהערתו על דברי התלמוד ”מה ביאתך לעולם בלא חטא אף יציאתך מן העולם בלא חטא” (תלמוד בבלי, מסכת בבא מציעא, דף ק"ז, עמוד א') כתב ”מכאן סתירה קצת לבעלי דעת הגלגול”.
↑  יגאל אריכא, גלגול נשמות, מציאות העולה על כל דמיון,  2001
↑  להרחבה על כך, ראו: הרב ישראל דנדרוביץ, זכרונותיהם של צדיקי הדורות מגלגולים קודמים, בתוך קובץ עץ חיים (באבוב), גיליון טו, אב תשע"א, עמודים: שלב - שמד.
↑  גילי חסקין - עקרונות הבודהיזם הטיבטי
↑  הבודהיזם הטיבטי באתר פסיכודהרמה
↑  רייצ'ל, ״נדיר ביותר ובלתי סביר״: המדענים שחוקרים ילדים עם זיכרונות מחיים קודמים, באתר אפוק - מגזין מרחיב דעת, מעורר מחשבה
↑  אתר צומת ספרים, הספר יצא לאור בהוצאת אור-עם 2011
↑  האשה שעברה מוות קליני: "הלכתי אחורה בזמן, זוכרת את הגלגול הקודם", נבדק ב-2023-11-29
↑  "חיים רק פעם אחת? זו הפעם השנייה שלי". אדיב מאמין בגלגול נשמות | דוקותיים, נבדק ב-2023-11-29
↑  גלגול נשמות זה אמיתי! דר' זפרן מציג הוכחות לגלגולים קודמים, נבדק ב-2023-11-29
↑  גיא רייט, ‏חייה של שאנטי: סיפור על ילדה קטנה וגלגולי נשמות, באתר ‏מאקו‏, 11 במרץ 2020
↑  האם באמת יש גלגולי נשמות?, באתר 70 השאלות הקשות ביהדות
↑  תא (חיפה) 5211-02-09 עזבון המנוח מרואן קאסם ואחרים נגד מדינת ישראל משרד הביטחון צבא ההגנה לישראל, ניתן ב-19 ביולי 2011
| --- | --- |
בקרת זהויות :  NLI: 987007546109405171  BnF: cb119327404 (data)  GND: 4077308-5  LCCN: sh85136981  NKC: ph116033 
בית הקברות הצבאי בעספיא
הוועד למלחמה באיידס

תערוכת "IMAGINATION" שהכנסותיה מהוות תרומה למען פעילות הוועד למלחמה באיידס (2012)
הוועד למלחמה באיידס, שנוסד בשנת 1985 הוא הגוף הוותיק והגדול בישראל בתחום המאבק במחלת האיידס.
מטרות הוועד למלחמה באיידס

לוועד שתי מטרות עיקריות: האחת, קידום מוּדעוּת ובריאות הציבור בכל הנוגע למחלת האיידס, במטרה לעצור את התפשטות המחלה, והשנייה, לשמור ולקדם את האינטרסים של נשאי נגיף ה-HIV וחולי האיידס בישראל. לצורך קידום שתי מטרות אלה, הוועד נמצא בקשר מתמיד עם רשויות השלטון ושרותי הבריאות באמצעות הנהלתו, ומקיים פעילות תקשורתית שוטפת על-מנת להעלות את המודעות למחלה, לשפר את השירותים הרפואיים והסוציאליים הניתנים למי שנדבקו בנגיף, לטפול בתלונות של נשאים וחולים ולסייע להם חברתית.
הוועד הוא עמותת חברים מתנדבים, הפועלת החלק באמצעות צוות עובדים מצומצם, ובאמצעות מספר גדול של מתנדבים, שרבים מהם עוסקים בתמיכה באנשים החיים עם איידס ובקרוביהם. בנוסף, מפעיל הוועד מרכזים לבדיקות HIV אנונימיות ופשוטות.
רובו של תקציב הוועד מגיע מתרומות. מדי שנה מקיים הוועד אירוע התרמה גדול של מכירת יצירות אמנות ישראלית, אותו מארגן עבור הוועד איש יחסי הציבור רני רהב.
בשנת 2002, ובעקבות הצבעה שנערכה בין חבריי ארגון בלה דואגת, התאחד ארגון בלה דואגת עם הוועד למלחמה באיידס, ומאז הוא מהווה כזרוע ההסברה של הוועד לחבריי הקהילה הלהט"בית.
מנכ"ל הוועד בשנת 2023 הוא ג'ורג' אבני.
חברת הפרסום y&r israel עובדת בהתנדבות עם הוועד למלחמה באיידס בשנים האחרונות, במהלך שנים אלו נוצרו קמפיינים לשיפור המודעות בנושא האיידס, כיצד נבדקים ודרכי מניעת הדבקה, חלקם זכו להכרה עולמית ואחד מהם אף זכה בפרס מיוחד של האו"ם.
היסטוריה > הקמת העמותה

היוזמה להקמת הוועד הייתה של יעקב גלדסטון, יהודי קנדי ופעיל ציוני נלהב, שנמנה עם מקימי "האגודה לשמירת זכויות הפרט" ומי שהקים בשנת 1983 את "החוג החברתי-תרבותי של ההומוסקסואלים בישראל - גיי ווייס". בינואר 1985 יזם גלדסטון כנס בבית "בני ברית" בתל אביב לפעילי החוג והאגודה לצורך עדכון בנושא מחלת האיידס, אליו הוזמן כמרצה דר' זאב הנדזל מבית חולים קפלן. דר' הנדזל יחד עם פרופ' צבי בנטואיץ' עסקו אז בחקר המחלה בבית חולים קפלן ונחשבו באותה העת למומחים לאיידס בישראל. בפתח הכנס, קרא גלדסטון להקמת ארגון שיתמקד בטיפול בחולים באיידס בארץ, לאור המצוקות הרבות מהם סבלו, ובפעילות של הסברה ומניעה בתוך הקהילה ההומוסקסואלית.
מיכה ואן-דייק, עובד סוציאלי ירושלמי ממוצא הולנדי, הודיע באותו כנס כי הוא לוקח על עצמו להקים ארגון שיטפל בצרכי החולים ובפעילות הסברה בקהילה[דרוש מקור]. חלפו שישה חודשים, במהלכם גייס ואן-דייק שני פעילים נוספים מירושלים: דוד ארליך, סופר והבעלים של בית הקפה "תמול שלשום" בירושלים, ומייק סבירסקי; אליהם הצטרף ביוני 1985, שלומי פטיה, איש כספים בחברת י.ב.מ ישראל, פעיל מרכזי בוועד "האגודה לשמירת זכויות הפרט" בשנתיים שקדמו לכך וחבר החוג החברתי-תרבותי.
בדצמבר 1985 נרשם "הוועד למלחמה באיידס" כעמותה ברשם העמותות תחת השם: "הוועד למלחמה באיידס - הסברה וסיוע לחולים" (את השם בחר שלומי פטיה). לתפקיד יו"ר הוועד נבחר מיכה ואן-דייק, שכיהן כיו"ר הוועד עד 1988, והיה אחראי על הדרכת המתנדבים המטפלים בחולים ובנשאים עד 1990. שלומי פטיה ניהל את כלל פעילות הוועד, את גיוס הכספים וניהול החשבונות ואת דוברות הוועד . דוד ארליך היה אחראי בשנה הראשונה על ההסברה ובהמשך ריכז את פעילות הסניף הירושלמי. שלומי פטיה ניהל את "הוועד למלחמה באיידס" בהתנדבות מיום הקמתו, ובמשך שש שנים עד לפרישתו ביוני 1991. בנובמבר 1988 נבחר פרופ' שלמה שיבולת לכהן כיו"ר הוועד, תפקיד בו כיהן עד לפרישתו ביוני 1991.
בדצמבר 1987, קיבל הוועד הכרה מנציבות מס הכנסה כ'מוסד ציבורי לעניין תרומות', שאיפשר הכרה בתרומות לוועד לצורכי ניכוי מס.
בין המתנדבים המרכזיים מראשית פעילות הוועד ולאורך השנים הראשונות היו: גרשום שיבולת, יעקב פזי, שמואל עינב, יגאל מרקוביץ', נחום לביא - חבר הנהלת הוועד, אופיר נסים - אח מוסמך ומרכז הסניף החיפאי של הוועד, ד"ר איריס קלקא - חברת הנהלת הוועד, ורבים נוספים.
ראו גם

ACT UP
ג'ייקובן בראון

| --- | --- |

ג'ייקובן בראון עם גביע ה-MVP של גמר גביע המדינה 2020
 לידה:  14 בפברואר 1990 (בן 35) פורט ארתור, ארצות הברית 
 עמדה:  רכז, קלע
 גובה:  1.88
 מספר:  94
 מכללה:  אוניברסיטת טקסס
 דראפט:  לא נבחר, 2012
 קבוצות כשחקן
 2012   2013–2014   2014   2014–2015   2015–2016   2016   2016–2017   2017–2018   2018–2021   2021–2024   2024–:  אגו רת'ימנו   KAO דראמה   קנרוס דה לה רומנה   אסטנה   טורק טלקום   א.א.ק. אתונה   פינאר קרשיאקה   הפועל גלבוע גליל   הפועל ירושלים   הפועל תל אביב   הפועל עפולה
 הישגים כשחקן
 גביע המדינה (2019, 2020)  גביע ווינר (2020)  חמישיית העונה בליגת העל בכדורסל (2020)  שחקן מצטיין גביע המדינה (2020)  שחקן מצטיין משחק האולסטאר (2025)
 
ג'ייקובן בראון (באנגלית: J'Covan Brown; נולד ב-14 בפברואר 1990) הוא כדורסלן אמריקאי, המשחק בעמדות הרכז והקלע בהפועל עפולה מליגת העל בכדורסל.
ביוגרפיה

בראון הוא בנו של ג'וני ריי ואנג'לה בראון. בן דודו, בי ג'יי טיילר, הוא כדורסלן עבר ששיחק גם באוניברסיטת טקסס.
בראון שיחק בתיכון ממוריאל בפורט ארתור שבטקסס, שם הוא קלע בממוצע 29.9 נקודות למשחק ב-11 משחקים במהלך העונה הראשונה שלו. בראון הוביל את ממוריאל ל-29 ניצחונות אל מול 6 הפסדים, בעוד שהוא מעמיד ממוצעים של 27 נקודות, 6 אסיסטים, 5 ריבאונדים ו-3 חטיפות למשחק. בראון זכה לשבחים בכל רחבי המדינה, ונבחר לחמישייה הראשונה של הליגה בעונה האחרונה שלו בתיכון.
קריירת מכללות

בראון שיחק באוניברסיטת טקסס משנת 2009 עד שנת 2012. בשנתו האחרונה במכללה, העמיד בראון ממוצעים של 20.1 נקודות, 3.8 אסיסטים, 3.4 ריבאונדים ו-1.2 חטיפות למשחק, ולקח את הקבוצה שלו לחצי גמר הפלייאוף בשנת 2012.
ב-2 באפריל 2012, בראון הכריז על מועמדותו לדראפט 2012, לאחר שסיים את שנתו האחרונה באוניברסיטה.
קריירה מקצוענית > אגו רת'ימנו (2012)

ב-28 באוגוסט 2012, בראון החל את הקריירה המקצועית שלו עם הקבוצה היוונית אגו רת'ימנו, כשחתם על חוזה לעונה אחת. עם זאת, ב-1 בדצמבר 2012, הוא עזב את הקבוצה לאחר שישה משחקים בלבד, עם ממוצע של 9.3 נקודות למשחק.
קריירה מקצוענית > KAO דראמה (2014-2013)

בחודש יולי 2013, שיחק בראון בניו יורק ניקס בליגת הקיץ.
ב-5 בנובמבר 2013, בראון חזר ליוון, וחתם עם KAO דראמה למשך שאר העונה. בראון קלע בממוצע 17.2 נק' למשחק וסיים את העונה שני במדד הנקודות בליגה היוונית.
קריירה מקצוענית > קנרוס דה לה רומנה (2014)

ב-17 במאי 2014, בראון חתם עם הקבוצה הדומיניקנית קנרוס דה לה רומנה לעונה.
קריירה מקצוענית > אסטנה (2015-2014)

ב-8 באוגוסט 2014, חתם בראון לעונה עם הקבוצה הקזחית אסטנה. ב-11 בנובמבר 2014, בראון רשם שיא קריירה של 34 נקודות, עם 12 מ-15 מהשדה, יחד עם 7 ריבאונדים ו-3 אסיסטים בניצחון 102–106 על טופאש.
בראון סיים את העונה בתור עם ממוצע הנקודות השלישי בגודלו עם 17.5 נקודות למשחק. הוא עזר לאסטנה לזכות באליפות הכדורסל של קזחסטן 2015, כמו גם להגיע לפלייאוף הליגה המאוחדת של VTB מהמקום השמיני, שם הפסידו לצסק"א מוסקבה.
קריירה מקצוענית > טורק טלקום (2016-2015)

ב-4 ביוני 2015, בראון חתם בקבוצה הטורקית טורק טלקום לעונה. ב-6 בדצמבר 2015, בראון רשם שיא קריירה חדש של 38 נקודות, עם 11 מ-14 מהשדה, יחד עם שלושה אסיסטים בהפסד 93–96 לפנרבחצ'ה.
קריירה מקצוענית > א.א.ק. אתונה (2016)

ב-19 בינואר 2016, בראון עזב את טורק טלקום וחתם בקבוצה היוונית א.א.ק. אתונה לשאר העונה, עם אופציה לעונה נוספת. בראון סייע לקבוצה להגיע לחצי גמר הליגה היוונית ב-2016, שם הם בסופו של דבר הפסידו לאולימפיאקוס.
קריירה מקצוענית > פינאר קרשיאקה (2017-2016)

ב-14 ביולי 2016, חזר בראון לטורקיה, וחתם לעונה עם פינאר קרשיאקה. ב-13 בדצמבר 2016, בראון קלע 36 נקודות, ב-13 מ-20 מהשדה, יחד עם 4 אסיסטים ו-2 חטיפות בניצחון 59–99 על רייר ונציה.
בראון עזר לקרשיאקה להגיע לגמר ליגת האלופות ב-2017, שם הם הפסידו בסופו של דבר לרייר ונציה.
קריירה מקצוענית > הפועל גלבוע גליל (2018-2017)

ב-12 בספטמבר 2017, הגיע בראון לישראל וחתם בהפועל גלבוע גליל לעונה. ב-13 בנובמבר 2017 קלע בראון 28 נקודות, עם 10 מ-15 מהשדה, יחד עם 8 אסיסטים, 5 ריבאונדים ו-3 חטיפות בניצחון 86–88 על הפועל תל אביב. ב-9 באפריל 2018, בראון רשם דאבל דאבל של 32 נקודות ו-11 אסיסטים, עם 6 מ-6 מהשלוש בניצחון 89–94 על הפועל חולון. בראון עזר לגלבוע גליל להגיע לפלייאוף של הליגה הישראלית, שם הפסידו להפועל ירושלים. בראון סיים את העונה עם המדד השלישי בטובו בליגה באסיסטים (5.9 למשחק) וגם ממוצעים של 17 נקודות ו-3.2 ריבאונדים למשחק, עם האחוזים הגבוהים בקריירה של 42.5 אחוזים ל-3.
קריירה מקצוענית > הפועל ירושלים (2021-2018)

ב-18 ביוני 2018 חתם בראון לעונה בהפועל ירושלים.
ב-14 בפברואר 2019 זכה בראון עם הפועל ירושלים בגביע המדינה.
ב-13 בפברואר 2020 זכה בראון עם הפועל ירושלים בגביע המדינה בפעם השנייה ברציפות ואף נבחר למצטיין המשחק כאשר קלע 26 נקודות 5 אסיסטים ו-6 ריבאונדים. ב-2 ביוני, יום אחד לפני החזרה לאימונים לאחר התפרצות נגיף הקורונה בישראל, שוחרר בראון לבקשתו מהקבוצה, עקב סיבות משפחתיות.
ב-13 באוגוסט הודיעה הקבוצה על חזרתו של בראון לסגל לקראת עונת 2020/21.
קריירה מקצוענית > הפועל תל אביב (2024-2021)

ב-13 ביולי 2021 חתם בראון לעונה אחת בהפועל תל אביב.בראון היה מהשחקנים המובילים בהפועל תל אביב באותה השנה. ב-14 בפברואר 2022 קלע בראון 30 נקודות, יחד עם 9 אסיסטים ו-6 ריבאונדים בניצחון 90-80 על מכבי תל אביב. ב-7 במרץ 2022 מסר בראון 16 אסיסטים בניצחון קבוצתו על נס ציונה 83-99 ובכך השווה את שיא כל הזמנים של המועדון לאסיסטים במשחק אחד. בעקבות פציעתו של בראון הקבוצה סיימה את העונה הסדירה במקום השביעי, שם הפסידו בסדרת רבע הגמר למכבי תל אביב 3-1, למרות יכולת טובה של בראון. בראון סיים את העונה עם ממוצעים של 13.9 נקודות, 2.6 ריבאונדים ביחד עם 5.6 אסיסטים, ו-1.5 חטיפות למשחק.
ב-24 במאי 2022 הודיעה הפועל תל אביב על הארכת החוזה של בראון לשתי עונות נוספות. ב-18 בינואר 2023 שבר בראון את שיא האסיסטים למשחק במפעל היורוקאפ, עם 16 אסיסטים, להם הוסיף 17 נקודות ו-8 ריבאונדים, מה שהפך אותו למצטיין המחזור ה-11 של היורוקאפ. באותה עונה סיפק בראון במשחק ה-3 והמכריע של סדרת הגמר מול מכבי תל אביב הופעה הירואית של 31 נקודות, 9 אסיסטים ומדד 29 בהפסד טראגי ליריבה המרה של האדומים.
ב-13 במרץ 2024 במהלך משחק מול בשיקטאש במסגרת רבע הגמר של היורוקאפ, נפצע בראון בגיד הפיקה וסיים את העונה.
ב-20 ביוני 2024 הודיעה הפועל תל אביב כי היא מוותרת על האופציה לחידוש החוזה עמו.
קריירה מקצוענית > הפועל עפולה (2024-הווה)

ב-6 בנובמבר 2024 הודיעה הפועל עפולה על החתמתו של בראון לחוזה עד סוף עונת 2024/2025, ובכך התאחד בראון עם המאמן שהביא אותו לראשונה לישראל, אריאל בית הלחמי, ועם חבריו לשעבר לקבוצה מהפועל תל אביב, ג'יי. פי. טוקוטו ואייל הראל.
בשנת 2025 נבחר בראון להשתתף במשחק האולסטאר של ליגת העל בכדורסל, ונבחר לשחקן המצטיין של המשחק לאחר שהוביל את קבוצת "טים מדר" לניצחון עם 25 נקודות ו-9 אסיסטים.
חיים אישיים

לבראון יש ילדים מכמה מערכות יחסים, כולם חיים בארצות הברית.
תארים > אסטנה

אליפות קזחסטן: 2015
תארים > הפועל ירושלים

גביע המדינה: 2019, 2020
גביע ווינר: 2019
תארים > תארים אישיים

שחקן מצטיין בגמר גביע המדינה – 2020
חמישיית העונה בליגת העל בכדורסל – 2020
שחקן מצטיין במשחק האולסטאר – 2025